**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.70/3  (prot. Nr.3, 34.§) | Nr.233 |

Par zemesgabala Spīdolas ielā 49 daļas un

Jaunprojektētās ielas daļas nomas līguma

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3.apakšpunktu, izskatot biedrības “TOSMARES DĀRZI 15” 2019.gada 2.decembra iesniegumu, zemes nomas līgumus, kas 2014.gada 13.februārī noslēgti starp Liepājas pilsētas pašvaldību un biedrību “TOSMARES DĀRZI 15”, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Piekrist, ka tiek turpinātas nomas tiesiskās attiecības ar biedrību “TOSMARES DĀRZI 15” (reģistrācijas Nr.40008217045; juridiskā adrese: Kārklu iela 6-70, Liepāja), par zemesgabala Spīdolas ielā 49, Liepājā (kadastra Nr.1700 004 0005) daļas 1542 kv.m platībā un zemesgabala, Jaunprojektētās ielas Liepājā (kadastra apzīmējums 1700 004 0034) daļas 2614 kv.m platībā, nomu mazdārziņu apsaimniekošanai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt līgumus par nomas tiesisko attiecību turpinājumu līdz 2023.gada 12.februārim, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks atkāpjas no līguma.

3. Gadījumā, ja biedrības “TOSMARES DĀRZI 15” vainas dēļ līgumi par nomas tiesisko attiecību turpinājumu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabalu daļas atbrīvojamas.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |